**564. stjórnarfundur BSE
Búgarði þriðjudaginn 20. mars 2018 kl. 11.**

Mætt á fundinn Gunnhildur G., Gestur J., Guðmundur S., Helga H., og Aðalsteinn Hallgr. Í forföllum Birgis sem átti ekki heimangengt vegna vegna framkvæmdagleði. Framkvæmdastjóri ritar fundargerð.

1. **Fundargerð** síðasta fundar sem var 563. fundur stjórnar, samþykkt.
2. **Nýr starfsmaður**. Á fundinn kom Sigríður Bjarnadóttir sem nýlega hóf störf hjá Bókvís ehf. Sigríður var boðin velkomin til starfa.
3. **Aðalfundur BSE.** Ákveðið hefur verið að halda fundinn 13. apríl í Hlíðarbæ. Lögð fram drög að ársreikningi fyrir liðið ár. Eftir er að færa fyrningar auk yfirferðar sem geta einhverju breytt lítillega en stefnir í að niðustaðan verði jákvæð um einhver hundruð þúsund.
Sent hefur verið boð til BÍ um að senda fulltrúa á aðalfund. Ákveðið að leita til Guðrúnar Hafsteinsdóttur formanns Samtaka iðnaðarins til að halda erindi um matvælaiðnað og heyra hennar framtíðarsýn og tengingu við bændur í því samhengi. Ath. Með Brynhildi Pétursdóttur hjá Neytendasamtökunum ef Guðrún kemst ekki.
Rætt um Hvatningarverðlaun, sauðfjár- og nautgriparæktarveðlaun. Ákveðið að hafa svipað fyrirkomulag og verið hefur.

Tillögur fyrir aðalfund. Umræða um hvaða málefni sé ástæða til að leggja tillögur fyrir fundinn. Nefnd nokkur mál eins og vegna svæðaskiptingar Byggðastofnunar í sauðfjárrækt. Að enn sé mikill munur á kostnaði dreifbýlis og þéttbýlis á dreifingu rafmagns. Reglur um fjárfestingastuðning. Rætt um endurvinnslu á plasti og plastnotkun í landbúnaði, svo eitthvað sé nefnt.

1. **Lífseigt sæði/Sperm Vital.** Fagráð í nautgriparækt ákvað á síðasta ári að semja við norskt fyrirtæki um framleiðslu eða meðhöndlun á sæði sem kallað er Sperm Vital. Eiginleikar þessa sæðið eru að það lifir tvöfalt lengur í kúnni eftir sæðingu en hefðbundið sæði. Það hefur verið í dreifingu í rúma þrjá mánuði án þess að rukkað sé sérstaklega fyrir.
Ákveðið að innheimta kostnaðarverð frá og með 1. apríl, sem er 700 kr. á hvern skammt.

Fundi slitið kl.15.30
SBH